Выправіла сітуацыю сама ж Масква, якая нарэшце вымушана была прызнаць геаграфічныя і геаэканамічныя рэаліі. У 1954 годзе Крэмль ініцыяваў перадачу Крыма з Расійскай да Украінскай рэспублікі (у Крамлі не маглі і ўявіць, што Украіна калі-небудзь стане незалежнай, таму для кіраўніцтва СССР Крым, як і ўся Украіна, усё роўна заставаўся фактычна расійскім). Асобна падкрэслю: перадача Крыма была праведзена з выкананнем законаў і працэдур СССР. Расійскі міні-міф пра тое, што Крым Украіне самавольна падарыў дурны Хрушчоў —вульгарная выдумка. У 1954 годзе Хрушчоў яшчэ не меў дастаткова ўлады для падобнай самадзейнасці.